́лвствуя, и єди́нъ хотя̀ бы́ти съ єди́нѣмъ бг҃омъ, никогда́же да пріи́меши, а́ще ви́дѣлъ бы єсѝ что́либо чу́вственно, илѝ у́мно, внутрьу́ду тебѐ, илѝ внѣу́ду, а́ще и ви́дъ а́ки хрс̑то́въ, илѝ а́гг҃ла, илѝ ст҃а́гѡ зра́къ, илѝ свѣ́та изъ̑ѡбраже́ніе мечта́емо во умѣ̀: но пребыва́й невѣ́руя и негоду́я ѡ се́мъ, а́ще бы и бла́го бы́ло, пре́жде вопро́са, я́коже реко́хомъ, иску́сныхъ: сіе́ бо є́сть поле́знѣйше, и бг҃у любе́знѣйше и благопрія́тно: бу́ди же при́снѡ блюдя̀ у́мъ тво́й неѡбра́зенъ, невоѡбраже́нъ, безви́дѣнъ, неѡбразова́нъ, нека́чественъ, неколи́чественъ и єди̂нымъ моли́твы глаго́лѡмъ внима́я, и поуча́яся и размышля́я вну́трь, въ серде́чнѣмъ движе́ніи, по лѣ́ствичнику глаго́лющему:́ло у́бѡ моли́твы су́ть прило́зи, єдиномы́сленнѣ въ нача́лѣ самѣ́мъ ѿгоня́еміи: среда́ же, є́же во глаго́лемыхъ илѝ помышля́емыхъ єди́нѣхъ бы́ти уму̀: соверше́нство же сея̀, восхище́ніе ко гдс̑у